(NPK-NTB): Sp-nestleiar Ola Borten Moe åtvarar mot å kvele debatten etter 22. juli-angrepa og seier han ikkje synest islamdebatten i Noreg så langt har vore spesielt hatefull.Olje- og energiministeren åtvarar mot å prøve å teie i hel ytringar vi ikkje likar, etter terrorangrepa 22. juli, skriv Klassekampen.– Vi kan ikkje slutte å ha kvasse ordskifte etter 22. juli, heller ikkje om islam, seier Borten Moe til avisa.Han fortel han er stolt over måten heile Noreg har stått samla på i veka etter terrorangrepa i Oslo og på Utøya, men åtvarar mot å la tragedien kvele den offentlege debatten.– Dersom vi no lagar ein kompakt konformitet med strenge, spesifikke reglar for kva som er lov og ikkje lov, så hamnar vi fort i ein situasjon der visse oppfatningar blir stigmatisert.